切韻

《切韻》係隋朝陸法言作嘅韻書，作序於隋文帝仁壽元年。唐代，啲人爲咗科舉作詩而廣泛讀佢。最初佢立有193韻嘅韻目。

佢係現存最早、亦係影響力最大嘅韻書，入面記錄嘅音系係當時上層社會所講嘅中古漢語口音，可能綜合咗舊時洛陽同南京呢兩個地方嘅語音而成。喺相當長時間內，《切韻》失傳，後來喺敦煌石室搵到咗《切韻》殘卷，同《廣韻》對照，可以知道佢哋嘅音系係同一體系嘅，叫做「切韻音系」。同屬切韻音系嘅書，除咗《廣韻》，仲有《唐韻》《集韻》。

編寫 
據陸法言嘅序，喺開皇之初，有劉臻哋8個人聚集喺陸法言屋企，喺嗰陣時有呢啲問題：各地方言各異，既存韻書嘅分韻亦都唔同。於是以蕭該、顏之推哋爲中心去決定分韻，成個概略由陸法言記低。呢份結果後尾長時間放置，喺十幾年後寫成五卷嘅《切韻》，成爲各種字書、韻書嘅參照。

內容 
《切韻》一共五卷，按韻嘅四聲分卷。第一、二卷係平聲，第三卷係上聲，第四卷係去聲，第五卷係入聲。然後喺聲調之內分韻。韻嘅數目有：平聲五十四韻、上聲五十一韻、去聲五十六韻、入聲三十二韻，合計193韻。一個韻中，啲同音字都收埋一齊，個發音記去最初嗰隻字嘅反切度。各隻字嘅釋義都非常之短。

喺《切韻》之前亦有韻書，但佢哋都冇流傳到現代。所以，《切韻》係成體系噉承傳漢字音嘅書中最古老嘅。以《切韻》做代表嘅音韻體系稱呼做切韻音系，係中古音一種。根據英文世界嘅研究成果，中古音要區分兩種，《切韻》做代表嘅語音叫做，《慧琳音義》哋做代表嘅語音稱呼做。

切韻系韻書 
《切韻》係工具書，經常修訂、加字。所以而家《切韻》原初書版冇留存落來，而留低咗改訂版；敦煌、吐魯番出土咗啲殘篇，一般認爲係佢嘅原書，但學者之間未有定論去判明呢啲殘篇嘅版本。呢啲改訂版本統稱做切韻系韻書。

運用現存嘅切韻音系韻書、加埋第啲書裏頭嘅引用，就能夠復原《切韻》嘅原貌，呢方面嘅學者有李永富、上田正等。

據《唐五代韻書集存》，主要嘅改訂有以下呢啲：

長孫訥言箋本 
長孫訥言幫《切韻》增補咗字，加咗王仁昫刊謬補欠本 
王仁昫改訂嘅版本。關於佢嘅成書年雖然有議論，但意見集中，唐蘭認爲係神龍二年，周祖謨亦認爲係中宗復辟、將國號改返做唐時。二戰後發現咗完整版。另外仲有敦煌殘卷淨低。

除咗大幅增補字外，上聲、去聲各自增補一韻，夾埋成195韻。呢個版本簡稱爲《王韻》。佢對《切韻》加補、訂正嘅地方比較清晰明瞭，相比起《廣韻》，佢將《切韻》原本嘅特徵保留得更好。另外有樣嘢珍貴，佢喺各卷嘅擡頭記有《切韻》之前各種韻書嘅分韻狀況。

裴務齊正字本 
王仁昫《刊謬補欠切韻》嘅改訂版，但啲改動好大。成書年代不明。清朝宮廷有藏本，但欠缺咗上聲呢一部分。

唐韻 

開元二十一年或者係天寶十載時由孫愐大修訂而成。喺敦煌有殘卷，另外蔣斧嘅舊藏中亦有殘本。

五代嘅切韻系韻書 
呢代韻書有喺《廣韻》中搵唔見嘅「宣韻」，另外亦細分啲韻。有敦煌、吐魯番嘅殘卷。

廣韻 

由哋編纂，喺北宋嘅大中祥符元年刊行，正式書名叫《大宋重修廣韻》。韻目度增加到206韻，但佢只係將《切韻》中某啲韻由一個分成咗兩個，音韻體系自身冇乜點變，所以用《廣韻》代替《切韻》去復原中古音，得出結果都唔會有大變。《廣韻》由於清代時畀顧炎武發掘攷藏而有名，佢個刊本完整，兼且啲校訂、索引完備，所以就算全本嘅《王韻》發現咗都好，都仲係攞《廣韻》做切韻系韻書嘅代表。

參攷資料 

現存所有切韻版本嘅總集，但印刷質量較差。

上田正嘅補正係對姜亮夫《瀛涯敦煌韻輯》嘅判讀所做嘅訂正。

唐韻
廣韻
集韻
禮部韻略
平水韻

類:中文
類:隋朝
類:韻書